
         AVIZ
asupra propunerii legislative pentru construirea de creşe şi grădiniţe

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru construirea de creşe şi grădiniţe, trimisă cu adresa nr. Pl.x 580 din 24 septembrie 2008, înregistrată cu nr. 31/926 din 26 septembrie 2008. 


Senatul, în calitate de primă Cameră sesizată, a respins iniţiativa legislativă în şedinţa din 17 septembrie 2008.


În conformitate cu dispoziţiile art. 75 din Constituţia României, republicată, şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă, menţionată mai sus, în şedinţa din 27 ianuarie 2009.


Membrii Comisiei au examinat iniţiativa legislativă supusă avizării, expunerea de motive la propunerea legislativă, avizul favorabil, cu observaţii şi propuneri, al Consiliului Legislativ, trimis cu adresa nr. 502 din 29.04.2008, precum şi punctul de vedere al Guvernului, transmis cu adresa nr. 1824 din 6 august 2008, prin care acesta nu susţine adoptarea iniţiativei legislative. 

În urma dezbaterilor, Comisia juridică, de disciplină şi imunităţi a hotărât, în unanimitate, avizarea negativă a propunerii legislative, întrucât nu prevede sursele de finanţare necesare punerii în practică a soluţiilor propuse, în conformitate cu prevederile art. 138 alin. (5) din Constituţia României, republicată, şi cu prevederile art. 15 din Legea nr. 500/2002 privind finanţele publice, cu modificările şi completările ulterioare.

În raport de obiectul şi conţinutul său, propunerea legislativă face parte din categoria legilor ordinare.

